**PREKIŲ PIRKIMO – PARDAVIMO SUTARTIS Nr. S-31**

2024 m. gruodžio 04 d.

Marijampolė

**Uždaroji akcinė bendrovė „Marijampolės šilumos tinklai“** (toliau – Pirkėjas), juridinio asmens kodas 151425755, adresas: Gamyklų g. 8, LT-68108 Marijampolė, atstovaujama Finansų direktoriaus, laikinai atliekančio direktoriaus funkcijas Jono Domarko, veikiančio pagal uždarosios akcinės bendrovės „Marijampolės šilumos tinklai“ įstatus ir Marijampolės savivaldybės mero 2024 m. rugpjūčio 13 d. potvarkį Nr. MP-119 (36.3 E) „Dėl pavedimo Jonui Domarkui savivaldybės uždarosios akcinės bendrovės „Marijampolės šilumos tinklai“ direktoriaus pareigas“ iš vienos pusės, ir

**UAB "Apto IT"**  (toliau – ­Pardavėjas) juridinio asmens kodas 302344572 , adresas: Rasos g. 1A, LT-68187 Marijampolė , atstovaujama direktoriaus Daliaus Brokevičiaus, veikiančio pagal įstatus, iš kitos pusės, kartu Sutartyje vadinamos Šalimis arba kiekviena atskirai Šalimi, sudarė šią sutartį (toliau – Sutartis):

**1. SUTARTIES DALYKAS**

1.1. Sutartimi Pirkėjas sutinka pirkti, o Pardavėjas sutinka parduoti ir perduoti Pirkėjui prekes – programinės įrangos Mcrosoft Dynamics 365 Business Central licencijos su aktyvavimo, paruošimo darbui paslaugą (toliau – Prekės). Pirkėjas įsipareigoja kokybiškas ir laiku pristatytas Prekes priimti ir sumokėti už jas vadovaujantis Sutartyje nustatytomis sąlygomis ir tvarka.

1.2. Prekių pavadinimai, preliminarūs Prekių kiekiai Prekių techninės savybės nustatytos Sutarties 1 priede „Programinės įrangos Microsoft Dynamics 365 Business Central licencijos su aktyvavimo, paruošimo darbui paslauga“ ir Sutarties 2 priede „Atsiskaitomosios kainos“.

**2. ŠALIŲ ĮSIPAREIGOJIMAI**

 2.1. Pardavėjas įsipareigoja:

2.1.1. perduoti kokybiškas Prekes Pirkėjo nuosavybėn Sutartyje nustatytomis sąlygomis ir tvarka;

2.1.2. laikytis konfidencialumo, asmens duomenų apsaugos įsipareigojimų, neatskleisti informacijos, gautos vykdant Sutartį, tretiesiems asmenims;

2.1.3. nedelsiant, bet ne vėliau kaip per 2 (dvi) darbo dienas, raštu informuoti Pirkėją apie bet kurias aplinkybes, kurios trukdo ar gali sutrukdyti vykdyti Sutartį;

2.2. Pardavėjas turi teisę:

2.2.1. reikalauti, kad Pirkėjas priimtų kokybiškas ir laiku pristatytas Prekes bei sumokėtų Sutartyje nustatytą kainą;

2.2.2. pareikalauti atlyginti nuostolius, jeigu Pirkėjas, pažeisdamas Sutartį, atsisako priimti Prekes arba sumokėti už jas nustatytą kainą.

2.3. Pirkėjas įsipareigoja:

2.3.1. priimti kokybiškas ir laiku pristatytas Prekes;

2.3.2. sumokėti už jas nustatytą kainą Sutartyje numatytomis sąlygomis ir tvarka.

2.4. Pirkėjas turi teisę:

2.4. 1. nepriimti arba grąžinti priimtas nekokybiškas prekes ir už jas nesumokėti arba atgauti sumokėtą užmokestį.

2.5. Šalys patvirtina, kad:

2.5.1. supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) bei užtikrina, kad kitai Šaliai pateikiama informacija, kurioje yra asmens duomenys, yra surinkta ir naudojama teisėtai bei gavus duomenų subjektų sutikimus, jeigu tokie reikalingi;

 2.5.2. turi visus reikiamus įgaliojimus bei leidimus tokios Sutarties sudarymui, o sudarant Sutartį nėra pažeidžiamos jokios trečiųjų asmenų teisės ar Lietuvos Respublikos teisės aktuose įtvirtinti reikalavimai.

**3. SUTARTIES KAINA IR APMOKĖJIMO TVARKA**

3.1. Šalys susitaria, kad maksimali bendra galima Sutarties vertė yra 14 500,00 (keturiolika tūkstančių penki šimtai) Eur be pridėtinės vertės mokesčio (toliau – PVM).

3.2. Prekių kaina nustatoma pagal Sutarties 2 priede „Atsiskaitomosios kainos, patvirtintus įkainius. Įkainiai yra galutiniai ir nekeičiami sutarties galiojimo laikotarpį, išskyrus atvejus nurodytus Sutartyje. Į Prekių kainą įskaičiuojami visi mokesčiai ir visos kitos Pardavėjo išlaidos.

3.3. Pirkėjas neįsipareigoja per visą Sutarties galiojimo laikotarpį užsakyti Prekių visai numatytai maksimaliai Sutarties vertei. Prekės užsakomos pagal susidariusį Pirkėjo poreikį. Techninėse sąlygose (Sutarties 1 priedas) nurodyti tik preliminarūs Prekių kiekiai. Pirkėjas neįsipareigoja Sutarties galiojimo metu užsakyti visų Techninėse sąlygose nurodytų preliminarių Prekių kiekių.

3.4. Sutartyje ir jos galimiems keitimo atvejams yra taikomas fiksuotų įkainių su peržiūra kainos apskaičiavimo būdas, nustatytas Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.

3.5. Pasikeitus pagal Sutartį teikiamoms Prekėms taikomam PVM tarifui, Prekių kaina ir Pardavėjui mokėtina suma perskaičiuojama, taikant naują PVM tarifą Prekėms, už kurias Pardavėjo sąskaitos faktūros išrašomos po pasikeitusio PVM tarifo įsigaliojimo dienos.

3.6. Šalys Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.7 punkte, viršija 10 procentų. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

3.7. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

3.8. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

3.9. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (*pasirenkamas bendras „Vartojimo prekės ir paslaugos“*) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (*pasirenkamas bendras „Vartojimo prekės ir paslaugos“*).

Indpradžia – laikotarpio pradžios datos (mėnesio) vartojimo prekių ir paslaugų indeksas (*pasirenkamas bendras „Vartojimo prekės ir paslaugos“ indeksas)*. Pirmojo perskaičiavimo atveju laikotarpio pradžia yra Sutarties sudarymo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

 3.10. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (*Valstybės duomenų agentūra* *pokyčius skelbia apvalindamas iki vieno skaitmens po kablelio)* skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

 3.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

 3.12. Pirkėjas už pateiktas Prekes su Pardavėju atsiskaito po Pardavėjo pateiktos sąskaitos faktūros per 30 (trisdešimt) darbo dienų nuo sąskaitos faktūros gavimo dienos pavedimu į Sutartyje nurodytą Pardavėjo sąskaitą banke, Šalims pasirašius Paslaugų priėmimo-perdavimo aktą. Pardavėjas sąskaitas faktūras Pirkėjui privalo pateikti naudojantis Sąskaitų administravimo bendrąja informacine sistema „SABIS“ arba jas siunčiant elektroninėmis priemonėmis (el. paštu: adresu marijampolessilumostinklai@gmail.com). Visi mokėjimai atliekami eurais, pervedant pinigus į Pardavėjo sąskaitą nurodytą Sutartyje.

**4. PREKIŲ PERDAVIMO SĄLYGOS**

4.1. Prekių užsakymai Pardavėjui teikiami: el. paštu ricardas@aptoit.lt arba nurodytu telefonu +370 69906464 . Pardavėjas, gavęs užsakymą, per 3 (tris) darbo dienas įsipareigoja patvirtinti užsakymą.

 4.2. Prekės turi būti pristatytos Pirkėjui sukomplektuotos. Pardavėjas Prekes pristato pats ar per įgaliotą trečiąjį asmenį. Prekių pristatymo vieta: Gamyklų g. 8, Marijampolė. Prekių pristatymas yra nemokamas.

4.3. Pardavėjo tiekimo terminai ir sąlygos laikomos įvykdytomis, kai Pardavėjas laiku pateikia Pirkėjui kokybiškas Prekes, o pastarasis priėmęs Prekes pasirašo važtaraštį.

4.4. Pirkėjas užtikrina, kad sutartu laiku pristatytas kokybiškas Prekes priims Pirkėjo įgaliotas asmuo. Nesant įgalioto asmens Prekių perdavimo metu, Pardavėjas turi teisę Prekių neperduoti.

4.5. Pirkėjas priėmimo metu patikrina perduodamų Prekių kiekį, kokybę ir komplektaciją pagal patvirtintą užsakymą ir jos atitikimą Prekes lydinčiuose dokumentuose. Prekių kiekio, kokybės neatitikimus Pirkėjas ar jo įgaliotas trečiasis asmuo privalo nurodyti pateiktoje sąskaitoje faktūroje arba važtaraštyje, taip pat surašyti Prekių kiekio neatitikimo aktą. Esant neatitikimams Pirkėjas turi teisę tokių Prekių nepriimti ir už jas nemokėti.

4.6. Programinė įranga kaip Paslauga (angl. SaaS) (toliau tekste - Paslauga) – galimybė Pirkėjo aktyviems vartotojams, per laiko vienetą (pvz.: 1 mėn.) naudotis Produktu nuomos pagrindu. Pardavėjas Paslauga gali naudotis iš bet kur, kur yra kompiuteris ir interneto ryšys.

4.7. Pardavėjas turi teisę atsisakyti perduoti Pirkėjui Prekes, jeigu Pirkėjas nėra tinkamai atsiskaitęs.

4.8. Prekių kokybė turi atitikti gamintojo standartus, nurodytus Prekių kokybės sertifikatuose ir Sutarties 1 priede.

4.9. Jeigu nustatoma, kad Prekių kokybė neatitinka keliamų reikalavimų ar jų kiekis neatitinka užsakyme nurodyto kiekio, Pirkėjas privalo surašyti nekokybiškų ar neatitinkančių užsakyme nurodyto kiekio Prekių aktą ir ne vėliau kaip kitą darbo dieną pranešti apie tai raštu Pardavėjui. Taip pat turi teisę esant tokiems neatitikimams tokių Prekių nepriimti ir už jas nemokėti.

4.10. Šalis turi teisę reikalauti kitą Šalį atlyginti nuostolius, kuriuos Šalis patiria dėl Sutartyje numatytų kitos Šalies įsipareigojimų nevykdymo dėl tyčinių veiksmų.

**5. NENUGALIMOS JĖGOS APLINKYBĖS**

5.1. Šalys nėra atsakingos už sutartinių įsipareigojimų nevykdymą esant nenugalimai jėgai, kurios negalima nei numatyti, nei išvengti, bei kokiomis nors priemonėmis pašalinti (Force majeure). Nenugalimos jėgos aplinkybės nustatomos ir patvirtinamos vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės esant nenugalimos jėgos (Force majeure) aplinkybėms taisyklėmis”.

5.2. Sutarties Šalis, kuri dėl nurodytų aplinkybių negali vykdyti prisiimtų įsipareigojimų, nedelsdama, bet ne vėliau nei per 2 (dvi) darbo dienas privalo apie tai informuoti kitą Šalį. Pavėluotas ar netinkamas kitos Šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku ar netinkamo prisiimtų įsipareigojimų įvykdymo ar nevykdymo.

5.3. Jei nurodytos aplinkybės trunka 1 (vieną) mėnesį ar ilgiau, Šalys tarpusavio susitarimu gali nutraukti Sutartį.

**6. SUTARTIES GALIOJIMAS, TERMINAI, KEITIMAS IR NUTRAUKIMAS**

6.1. Sutartis įsigalioja nuo jos pasirašymo dienos ir galioja iki kol bus išnaudota maksimali Sutarties vertė, bet ne ilgiau kaip 1 (vieneri) metai.

6.2. Sutartisgali būti nutraukta:

6.2.1. raštu įspėjus kitą Šalį apie nutraukimą prieš 15 (penkiolika) kalendorinių dienų;

6.2.2. Šalių susitarimu;

6.2.3. jei viena iš Šalių tampa nemoki raštu įspėjus kitą Šalį apie nutraukimą prieš 14 (keturiolika) kalendorinių dienų;

6.2.4. Sutartis taip pat gali būti nutraukiama Lietuvos Respublikos civilinio kodekso bei Viešųjų pirkimų įstatymo (toliau – VPĮ) 90 straipsnio nustatytais atvejais ir tvarka.

6.3. Vienašališkai Sutartis gali būti nutraukiama, jei kita Šalis Sutarties neįvykdo ar vykdo netinkamai ir tai yra esminis Sutartiessąlygų pažeidimas.

6.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

6.5. Jei Sutartis nutraukiama Pirkėjo iniciatyva dėl Pardavėjo kaltės, Pirkėjo patirti nuostoliai ar išlaidos išieškomi išskaičiuojant juos iš Pardavėjui mokėtinų sumų arba pagal Pardavėjo pateiktą užtikrinimą (jei toks buvo reikalaujamas).

6.6. Sutartį nutraukus dėl Pardavėjo kaltės, be jam priklausančio atlyginimo už Prekes, Pardavėjas neturi teisės į kokių nors patirtų nuostolių ar žalos kompensaciją.

6.7. Sutarties sąlygos Sutarties galiojimo laikotarpiu gali būti keičiamos šioje Sutartyje ir VPĮ numatytais atvejais ir tvarka, nepažeidžiant VPĮ 17 straipsnyje numatytų principų ir tikslų. Sutarties ir (ar) priedų pakeitimai ir (ar) papildymai galioja, kai jie sudaryti raštu bei pasirašyti abiejų Sutarties Šalių įgaliotų atstovų, nepažeidžiant VPĮ 89 straipsnio nuostatų.

6.8. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

6.9. Sutarties vykdymas gali būti stabdomas esant svarbioms priežastims. Pirkėjas turi teisę raštu sustabdyti Sutarties vykdymą. Tokiu atveju Sutarties terminas pratęsiamas Sutarties vykdymo sustabdymo termino laikotarpiui. Sutarties terminas atnaujinamas atskiru Pirkėjo rašytiniu pranešimu, pasibaigus priežastims, dėl kurių atsirado Sutarties vykdymo sustabdymas.

6.10. Už Sutarties vykdymą ir sutarties paskelbimą Centrinėje viešųjų pirkimų informacinėje sistemoje Pirkėjas skiria atsakingą asmenį – Viešųjų pirkimų vadovą Andrių Sakalauską El. paštas: andrius.sakalauskas@marijampolesst.lt .

**7. KITOS SĄLYGOS**

7.1. Vykdydamos Sutarties sąlygas, Šalys įsipareigoja griežtai laikytis galiojančių įstatymų, draudžiančių valdžios pareigūnų ir privačių asmenų papirkinėjimą, prekybą poveikiu, pinigų plovimą, kuris visų pirma gali lemti sutarties nutraukimą.

7.2. Šalys įsipareigoja nustatyti ir įgyvendinti visas reikalingas ir pagrįstas korupcijos prevencijos priemones ir politiką bei pabrėžia, kad ši Sutarties nuostata Pardavėjui galioja tiek visų jo darbuotojų, tiek ir visų kitų jo pasirinktų subtiekėjų atžvilgiu.

7.3. Pardavėjas pareiškia, kad, jo darbuotojai, įgaliotiniai ir kiti asmenys, įskaitant Pardavėjo pasirinktus subtiekėjus bei jų darbuotojus, tiekiantys prekes, ir/ar veikiantys jo vardu pagal šią Sutartį tiesiogiai ar netiesiogiai nesiūlo, neduoda, nesusitaria duoti, neleidžia, nekviečia duoti ir nepriima pinigų ar kitos naudos ir neteikia pranašumo ar dovanos jokiam asmeniui, bendrovei ar įmonei, įskaitant bet kokį valdžios pareigūną ar darbuotoją, politinės partijos atstovą, kandidatą į politines pareigas, asmenį, einantį bet kokias teisėkūros, administravimo ar teismines pareigas, bet kokioje šalies viešojoje agentūroje ar valstybės įmonėje ar jos vardu, viešosios nacionalinės ar tarptautinės organizacijos pareigūnui, siekdami daryti korupcinę įtaką tokiam asmeniui, einančiam oficialias pareigas, arba atsilygindami už netinkamai atliktą atitinkamą funkciją ar veiklą ar skatindami ją atlikti siekiant gauti naudos.

7.4. Šalys įsipareigoja išlaikyti konfidencialia bet kokią informaciją, susijusią su Šalių veikla ir reikalais, kurią jos gali sužinoti atsitiktinai ar vykdydamos šia Sutartimi prisiimtus įsipareigojimus, ir nenaudoti tokios informacijos kokiu nors kitu tikslu bei neatskleisti tokios informacijos ir neleisti, kad ji būtų atskleista jokiems tretiesiems asmenims, išskyrus kai tai yra būtina vykdant šią Sutartį, taip pat Lietuvos Respublikos įstatymų numatytais atvejais ir tvarka.

7.5. Šalys laikosi 2016 m. balandžio 27 d. Europos Parlamento ir Tarybos reglamento (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei užtikrina, kad kitai Šaliai pateikiama informacija, kurioje yra asmens duomenys, yra surinkta ir naudojama teisėtai bei gavus duomenų subjektų sutikimus, jeigu tokie reikalingi.

7.6. Visi ginčai, kylantys iš Sutarties sprendžiami Šalių susitarimu. Nepavykus susitarti, ginčo sprendimas bet kurios iš Šalių iniciatyva gali būti perduotas spręsti Lietuvos Respublikos teismui, taikant Lietuvos Respublikos teisę.

7.7. Išskyrus Lietuvos Respublikoje galiojančių teisės aktų numatytus atvejus, Šalys įsipareigoja saugoti ir užtikrinti, kad Šalių viena kitos atžvilgiu pateikti dokumentai ar informacija, susijusi su ūkine – komercine paslaptimi, gauta vykdant Sutarties sąlygas, nebūtų perduoti tretiesiems asmenims, nesusijusiems su Sutartimi. Pasibaigus Sutarčiai, Šalių konfidencialumo pareiga išlieka neribotą laiką.

7.8. Pirkėjas patvirtina, kad Pardavėjas privalo pateikti informaciją apie Prekių pardavimą (įskaitant, bet neapsiribojant prekių apimtis, kainas, terminus ir pan.) Pirkėjui, VPĮ nustatytomis sąlygomis.

7.9. Šalys įsipareigoja atlikti visus nuo kiekvienos iš jų priklausančius veiksmus, įskaitant reikiamų dokumentų pateikimą/pasirašymą/gavimą, maksimaliai ir sąžiningai bendradarbiauti bei dėti visas pastangas, kad kiekviena Šalis galėtų laisvai ir tinkamai įgyvendinti teises ir pareigas, kylančias iš Sutarties ir jos priedų.

7.10. Visi pranešimai yra laikomi tinkamai įteiktais Sutarties Šalies nurodytu adresu arba elektroninio pašto adresu iki to momento, kai kita Sutarties Šalis gauna pranešimą apie pasikeitusią įmonės buveinę ar veiklos vietą.

7.11. Šalys įsipareigoja per 3 (tris) darbo dienas pranešti viena kitai raštu apie rekvizitų pasikeitimą. Šalis, tinkamai ir laiku nepranešusi apie šių duomenų pasikeitimus, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.

7.12. Nei viena Sutarties Šalis neturi teisės perleisti visų arba dalies savo teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

7.13. Pateikti pasiūlymai, užsakymai ir kiti dokumentai yra neatskiriami Sutarties dalis ir gali būti naudojami aiškinant Sutarties sąlygas.

7.14. Sudarydamos Sutartį Šalys patvirtina, jog jos turi visus reikiamus įgaliojimus bei leidimus tokios Sutarties sudarymui, o sudarant Sutartį nėra pažeidžiamos jokios trečiųjų asmenų teisės ar Lietuvos Respublikos teisės aktuose įtvirtinti reikalavimai.

7.15. Sutartis sudaryta lietuvių kalba vienu egzemplioriumi ir pasirašyta kvalifikuotu elektroniniu parašu. Kuriai nors šaliai neturint galimybės pasirašyti kvalifikuotu elektroniniu parašu – sutartis surašoma dviem egzemplioriais lietuvių kalba, turinčiais vienodą teisinę galią – po vieną kiekvienai šaliai.

7.16. Visi Sutarties priedai pasirašius Sutartį tampa neatskiriama Sutarties dalimi. Sutarties pakeitimai ir papildymai galioja tik tuomet, jeigu yra patvirtinti Sutarties Šalių parašais.

**ŠALIŲ REKVIZITAI IR PARAŠAI**

|  |  |
| --- | --- |
| **PIRKĖJAS****Uždaroji akcinė bendrovė „Marijampolės šilumos tinklai“**Įmonės kodas 151425755PVM mokėtojo kodas: LT514257515Gamyklų g. 8, 68108 MarijampolėTel. +370 620 71 023A. s. LT34 7300 0100 0233 8405SWEDBANK AB, banko kodas 73000 | **PARDAVĖJAS****UAB "Apto IT"** Įmonės kodas: 302344572PVM mokėtojo kodas: LT100005111416Rasos g. 1A, LT-68187 MarijampolėTel. +370 615 62555A. s. LT24 7181 8000 4046 7387AB Šiaulių Bankas |
|  Finansų direktorius, laikinai atliekantis direktoriaus funkcijasJonas Domarkas |  Direktorius  Dalius Brokevičius  |  |

2024 m. gruodžio 4 d. Prekių

pirkimo – pardavimo sutarties

1 priedas

**TECHNINĖS SĄLYGOS**

**Programinės įrangos Microsoft Dynamics 365 Business Central licencijos su aktyvavimo, paruošimo darbui paslauga**

**Uždaroji akcinė bendrovė „Marijampolės šilumos tinklai“** (toliau – Pirkėjas), juridinio asmens kodas 151425755, adresas: Gamyklų g. 8, LT-68108 Marijampolė, atstovaujama Finansų direktoriaus, laikinai atliekančio direktoriaus funkcijas Jono Domarko, veikiančio pagal uždarosios akcinės bendrovės „Marijampolės šilumos tinklai“ įstatus ir Marijampolės savivaldybės mero 2024 m. rugpjūčio 13 d. potvarkį Nr. MP-119 (36.3 E) „Dėl pavedimo Jonui Domarkui savivaldybės uždarosios akcinės bendrovės „Marijampolės šilumos tinklai“ direktoriaus pareigas“ iš vienos pusės, ir

**UAB "Apto IT"**  (toliau – ­Pardavėjas) juridinio asmens kodas 302344572 , adresas: Rasos g. 1A, LT-68187 Marijampolė , atstovaujama direktoriaus Daliaus Brokevičiaus , veikiančio pagal įstatus, iš kitos pusės, kartu Sutartyje vadinamos Šalimis arba kiekviena atskirai Šalimi, sudarė šį Sutarties 1 priedą.

1. Patvirtinti 2024 m. gruodžio 4 d. sutarties Nr. S-31 (toliau – Sutartis) technines sąlygas:

**TECHNINĖS SĄLYGOS**
**PROGRAMINĖS ĮRANGOS MICROSOFT DYNAMICS 365 BUSINESS CENTRAL**
**LICENCIJOS SU AKTYVAVIMO, PARUOŠIMO DARBUI PASLAUGA**

**SĄVOKOS**  **IR SUTRUMPINIMAI**

1.1. **Pirkėjas** – UAB „Marijampolės šilumos tinklai“.

1.2. **Pardavėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro sutartį.

1.3. **Sutartis** – dėl ekonominės naudos vieno ar daugiau ūkio subjektų sudaroma pirkimo sutartis, kurios dalykas yra prekės, paslaugos ar darbai.

1.4. **Pirkimas** – Pirkėjo atliekamas prekių, paslaugų ar darbų įsigijimas su pasirinktu (pasirinktais) Tiekėju (Tiekėjais) sudarant pirkimo–pardavimo sutartį (Sutartis), kai šios prekės, paslaugos ar darbai yra skirti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nurodytai veiklai vykdyti.

**1. PIRKIMO OBJEKTAS**

**1.1.** Pirkimo objektas: UAB ”Marijampolės šilumos tinklai” (toliau Pirkėjas) perka
Programinės įrangos MICROSOFT DYNAMICS 365 BUSINESS CENTRAL licencijų prenumeratą
(toliau - prekės) su aktyvavimo, paruošimo darbui paslauga.
**1.2.** Pirkimas neskaidomas į atskiras pirkimo dalis.

**2. PIRKIMO APIMTYS**

**2.1.** Perkamų Prekių techninės charakteristikos pateiktos techninių sąlygų 4 dalyje.
Preliminarūs kiekiai sutarties galiojimo laikotarpiu pateikti Prekių pirkimo specifikacijoje, Priedas
Nr. 1.
**2.2.** Užsakymai formuojami ir Prekės perkamos pagal Pirkėjo poreikius, atsižvelgiant į jų
sunaudojimą. Pirkėjas neįsipareigoja nupirkti visų Prekių kiekių, išvardintų prekių pirkimo
specifikacijoje (Priedas Nr. 1).

**3. SUTARTINIŲ ĮSIPAREIGOJIMŲ VYKDYMO TERMINAI IR VIETA**

**3.1.** Sutartinių įsipareigojimų vykdymo vieta UAB „Marijampolės šilumos tinklai“ –
Gamyklų g. 8 , Marijampolė.
**3.2.** Pirkėjas po pirkimo sutarties pasirašymo pateikia Pardavėjui licencijų užsakymą,
kuriame nurodo, kiek ir kokių licencijų reikia, jų galiojimo pradžios datas. Iškilus poreikiui padidinti
licencijų kiekį, Pirkėjas el. paštu išsiunčia Pardavėjui reikiamų licencijų užsakymą, kurį Pardavėjas
įsipareigoja įvykdyti ne vėliau kaip per 7 (septyni) darbo dienas nuo pranešimo gavimo.

**4. REIKALAVIMAI PIRKIMO OBJEKTUI**

**4.1.** Techniniai reikalavimai MICROSOFT DYNAMICS 365 BUSINESS CENTRAL
programinės įrangos prenumeratai:
**4.1.1.** Licencijavimo reikalavimai:
• „Essential“ (Arba lygiavertis) licencijos skirtos pagrindinėms verslo valdymo funkcijoms
(finansai, pardavimai, pirkimai, tiekimo grandinės valdymas, sandėlio apskaita ir
pagrindinės ataskaitos) atlikti.
• Programinė įranga turi būti pritaikyta Lietuvos rinkai (lietuvių kalba, SEPA pavedimai ir
išrašo importas, i.SAF, i.VAZ, intrastato funkcija, bazinė ilgalaikio turto funkcija, valiutų
kursų importas iš Lietuvos banko, išorinio dokumento numerio funkcija, skolų užskaitos
funkcija, atsargų inventorizacija, PVM funkcija).
• Programinė įranga turi būti darbo užmokesčio ir personalo valdymo moduliu, pritaikytu
Lietuvos rinkai (lietuvių kalba, nuolat atnaujinama ir vystoma pagal LR teisės aktus, visos
privalomos VMI ir SODROS ataskaitos, lanksti duomenų analizė, automatizuoti procesai,
plačios skaičiavimo galimybės).
• Programinė įranga turi būti su SAF-T (Arba lygiavertis) licencija, skirta SAF-T (Arba
lygiavertis) bylos formavimui iš vienos įmonės duomenų.
**4.1.2**. Techniniai reikalavimai programinės įrangos diegimui ir pritaikymui darbui debesyse:
• Sistemos aktyvavimas, paruošimas darbui: sistema būtų diegiama Microsoft Azure (Arba
lygiavertis) serveryje.
**4.1.3.** Techniniai reikalavimai vartotojų įrangai:
• Turi būti užtikrinama galimybė sistema naudotis kompiuteriais kurie palaiko „Windows
10“ arba naujesnę operacinės sistemos versiją.
• Turi būti užtikrinama galimybė sistema naudotis: „Microsoft Edge“, „Google Chrome“,
„Mozilla Firefox“ ar „Safari“ (Arba lygiavertis) naršyklėmis.
• Turi būti užtikrinama galimybė „Business Central“ mobilia aplikacija naudotis
mobiliaisiais įrenginiais su „Android“ 9 ar naujesne operacine sistema.

**5. ATSISKAITYMO TVARKA**

**5.1.** Atsiskaitymas už licencijas vyks kas mėnesį atsižvelgiant į tai kiek licencijų Pirkėjas
naudojo einamą mėnesį.
**5.2.** Už licencijas Pirkėjas sumoka nevėliau kaip per 30 (trisdešimt) kalendorinių dienų nuo
prekių gavimo ir PVM sąskaitos faktūros pateikimo dienos.

**6. GARANTINIAI ĮSIPAREIGOJIMAI**

**6.1.** Prekių garantinis laikotarpis turi būti netrumpesnis nei toms prekėms nustatytas ir
patvirtintas gamintojo garantinis laikotarpis.

**7. SUTARTIES GALIOJIMO TERMINAS**

**7.1.** Sutartis įsigalioja nuo jos pasirašymo dienos ir galioja iki kol bus išnaudota maksimali
Sutarties vertė, bet ne ilgiau kaip 1 (vieni) metai.

**Priedas Nr. 1**

**Prekių pirkimo specifikacija**

1 lentelė. Pasiūlymo forma

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pavadinimas** | **Prekės specifikacijos** | **Preliminarus kiekis per 12 mėnesių** | **Mato Vnt.** | **1 mato Vnt. kaina, Eur (be PVM)** | **Viso kaina Eur (be PVM)****(4x6)** |
| **1** | **2** | **3** | **4** | **5** | **6** | **7** |
|  | Programinės įrangos MICROSOFT DYNAMICS 365 BUSINESS CENTRAL Essential licencijų prenumerata | Techniniai reikalavimai MICROSOFT DYNAMICS 365 BUSINESS CENTRAL programinės įrangos prenumeratai pirkti yra pateikta technių sąlygų 4.1.1. punkte. | 12 | Mėn. (licencijų paketo kaina 1 mėnesiui) |  |  |
|  | Pritaikymo Lietuvos rinkai modulio licencijos prenumerata | Techniniai reikalavimai MICROSOFT DYNAMICS 365 BUSINESS CENTRAL programinės įrangos prenumeratai pirkti yra pateikta technių sąlygų 4.1.1. punkte. | 12 | Mėn. (licencijų paketo kaina 1 mėnesiui) |  |  |
|  | Darbo užmokesčio ir personalo valdymo modulio licencijos prenumerata | Techniniai reikalavimai MICROSOFT DYNAMICS 365 BUSINESS CENTRAL programinės įrangos prenumeratai pirkti yra pateikta technių sąlygų 4.1.1. punkte. | 12 | Mėn. (licencijų paketo kaina 1 mėnesiui) |  |  |
|  | SAF-T bylos formavimui skirto modulio arba atskiros programos licencijos prenumerata | Techniniai reikalavimai MICROSOFT DYNAMICS 365 BUSINESS CENTRAL programinės įrangos prenumeratai pirkti yra pateikta technių sąlygų 4.1.1. punkte. | 12 | Mėn. (licencijų paketo kaina 1 mėnesiui) |  |  |
|  | Sistemos aktyvavimo paslauga | Sistemos aktyvavimo, paruošimo darbui paslauga: sistema būtų diegiama Microsoft Azure (Arba lygiavertis) serveryje | 1 | Kompl. |  |  |
|  | Programinės įrangos palaikymo paslauga | Programinės įrangos MICROSOFT DYNAMICS 365 BUSINESS CENTRAL nuolatinės palaikymo paslaugos: vartotojų administravimas, versijos atnaujinimas jai programinės įrangos gamintojas išleido naujasnę programinės įrangos versiją. | 12 | Mėn. | (Tiekėjas pateikia 1 mėnesio programinės įrangos palaikymo paslaugos kainą Eur. be PVM) |  |
| Bendra kaina Eur be PVM |  |
| PVM |  |
| Bendra kaina Eur su PVM |  |

1. Šis 1 priedas yra neatskiriama Sutarties dalis.
2. 1 priedas įsigalioja nuo jo pasirašymo dienos ir galioja iki Šalys pilnai įvykdys savo įsipareigojimus.
3. Šalių tarpusavio santykiai atsiradę priedo pagrindu ir jame nesureguliuoti yra sprendžiami vadovaujantis Sutarties nuostatomis.

2024 m. gruodžio 4 d. Prekių

pirkimo – pardavimo sutarties

2 priedas

**ATSISKAITOMOSIOS KAINOS**

**Uždaroji akcinė bendrovė „Marijampolės šilumos tinklai“** (toliau – Pirkėjas), juridinio asmens kodas 151425755, adresas: Gamyklų g. 8, LT-68108 Marijampolė, atstovaujama Finansų direktoriaus, laikinai atliekančio direktoriaus funkcijas Jono Domarko, veikiančio pagal uždarosios akcinės bendrovės „Marijampolės šilumos tinklai“ įstatus ir Marijampolės savivaldybės mero 2024 m. rugpjūčio 13 d. potvarkį Nr. MP-119 (36.3 E) „Dėl pavedimo Jonui Domarkui savivaldybės uždarosios akcinės bendrovės „Marijampolės šilumos tinklai“ direktoriaus pareigas“ iš vienos pusės, ir

**UAB "Apto IT"**  (toliau – ­Pardavėjas) juridinio asmens kodas 302344572 , adresas: Rasos g. 1A, LT-68187 Marijampolė , atstovaujama direktoriaus Daliaus Brokevičiaus , veikiančio pagal įstatus, iš kitos pusės, kartu Sutartyje vadinamos Šalimis arba kiekviena atskirai Šalimi, sudarė šį Sutarties Nr. S-31 **2** priedą.

lentelė. Pasiūlymo forma

|  |  |  |  |  |  |  |
| --- | --- | --- | --- | --- | --- | --- |
| **Eil****.****Nr.** | **Pavadinimas**  | **Prekės specifikacijos** | **Prelimi****narus****kiekis****per 12****mėnesi****ų** | **Mato Vnt.** | **1 mato****Vnt.****kaina,****Eur (be****PVM)** | **Viso kaina****Eur (be****PVM)****(4x6)** |
| **1**  | **2**  | **3**  | **4**  | **5**  | **6**  | **7** |
| 1. | PrograminėsįrangosMICROSOFTDYNAMICS365 BUSINESSCENTRALEssentiallicencijųprenumerata | Techniniai reikalavimaiMICROSOFTDYNAMICS 365BUSINESS CENTRALprograminės įrangosprenumeratai pirkti yrapateikta technių sąlygų4.1.1. punkte. | 12 | Mėn.(licencijųpaketokaina 1mėnesiui) | 51,50  | 618,00 |
| 2. | PritaikymoLietuvos rinkaimoduliolicencijosprenumerata | Techniniai reikalavimaiMICROSOFTDYNAMICS 365BUSINESS CENTRALprograminės įrangosprenumeratai pirkti yrapateikta technių sąlygų4.1.1. punkte. | 12 | Mėn.(licencijųpaketokaina 1mėnesiui) | 260,00  | 3120,00 |
| 3. | Darboužmokesčio irpersonalovaldymomoduliolicencijosprenumerata | Techniniai reikalavimaiMICROSOFTDYNAMICS 365BUSINESS CENTRALprograminės įrangosprenumeratai pirkti yrapateikta technių sąlygų4.1.1. punkte. | 12 | Mėn.(licencijųpaketokaina 1mėnesiui) | 200,00  | 2400,00 |
| 4. | SAF-T bylosformavimuiskirto modulioarba atskirosprogramoslicencijosprenumerata | Techniniai reikalavimaiMICROSOFTDYNAMICS 365BUSINESS CENTRALprograminės įrangosprenumeratai pirkti yrapateikta technių sąlygų4.1.1. punkte. | 12 | Mėn.(licencijųpaketokaina 1mėnesiui) | 80,00  | 960,00 |
|  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| 5. | Sistemosaktyvavimopaslauga | Sistemos aktyvavimo,paruošimo darbui paslauga:sistema būtų diegiamaMicrosoft Azure (Arbalygiavertis) serveryje | 1  | Kompl.  | 1260,00  | 1260,00 |
| 6. | Programinėsįrangospalaikymopaslauga | Programinės įrangosMICROSOFTDYNAMICS 365BUSINESS CENTRALnuolatinės palaikymopaslaugos: vartotojųadministravimas, versijosatnaujinimas jaiprograminės įrangosgamintojas išleido naujasnęprograminės įrangosversiją. | 12  | Mėn.  | 100,00  | 1200,00 |

|  |  |
| --- | --- |
| Bendra kaina Eur be PVM | 9558,00 |
| PVM | 2007,18 |
| Bendra kaina Eur su PVM | 11565,18 |

1. Šis 2 priedas yra neatskiriama Sutarties dalis.
2. 2 priedas įsigalioja nuo jo pasirašymo dienos ir galioja iki Šalys pilnai įvykdys savo įsipareigojimus.
3. Šalių tarpusavio santykiai atsiradę priedo pagrindu ir jame nesureguliuoti yra sprendžiami vadovaujantis Sutarties nuostatomis.